Biofilm
Biofilm adolah kumpulan sel mikroorganisme, khususnyo bakteri, nan malakek di ciek parmukaan dan diselimuti dek palakek karbohidrat nan dikaluakan dek bakteri.[1] Biofilm tabantuak dek mikroorganisme cenderung mambuek lingkungan mikro jo relung (niche) mereka surang.[2] Biofilm manguruang nutrisi untuak partumbuhan populasi mikroorganisme jo mambantu mancegah lapehnyo sel-sel dari parmukaan pado sistem nan mangalia.[1] Parmukaan surang adolah habitat nan pantiang bagi mikroorganisme dek nutrisi dapek tasirok pado parmukaan sahinggo kanduangan nutrisinyo dapek labih tinggi daripado di dalam larutan.[1] Konsekuensinyo, jumlah jo aktivitas mikrob pado parmukaan biasanyo labih tinggi daripado di aia.[1]
Hinggo tahun 1980-an, mode partumbuhan dengan biofilm labih dianggap sabagai sasuatu nan maelo sajo dan bukan sabagai suatu studi ilmiah nan serius.[3] Namun, bukti-bukti nan takumpua kudian manunjuakan bahaso pambantuakan biofilm labiah disukoi dek mikroorganisme, dan hampiang sado parmukaan nan kanai kontak jo mikrob dapek mandukuang pambuekan biofilm sahinggo mamangaruhi kahidupan manusia.[3] Atas dasar tersebut, studi manganai biofilm manjadi labih intensif.[3] Salain bakteri, mikroorganisme lainnyo takah alga jo khamir (fungi basel ciek) juo dapek mambantuak biofilm, tatapi biofilm bakteri adolah nan paliang banyak dipalajari jo dirujuak sabagai contoh.[3]
Asa mulo[suntiang | suntiang sumber]
Asa mulo biofilm dapek dirunuik hinggo 3,5 miliar tahun nan lalu bardasarkan fosil biofilm nan basobok di Afrika bagian selatan jo Australia Barat.[4] Fosil biofilm tersebut berbentuk stromatolit (Bahasa Yunani stroma, "tempat tidur", dan lithos, "batu") yaitu kubah bagarih-garih nan tasusun dari batuan sedimen nan sangaik mirip jo kerak balapih-lapih, nan kini tabantuak pado dasa rawa baraia asin jo babarapo laguna lauik angek dek koloni bakteri jo sianobakteri.[4] Biofilm tabantuak dek prakarsa koloni bakteri jo sianobakteri nan malakek pado batuan tersebut.[4] Sampai kini, fosil tersebut adolah fosil organisme hidup paliang tuo nan dikatahui sahinggo biofilm dipakiroan alah ado pado awa mulo kahidupan di bumi.[4]
Komposisi jo struktur[suntiang | suntiang sumber]
Komposisi biofilm tadiri dari sel-sel mikroorganisme, produk ekstraseluler, detritus, polisakarida sabagai bahan palakek, jo aia nan adolah bahan panyusun utamo biofilm dengan kanduangan hinggo 97%.[5][6]Polisakarida (polimer dari monosakarida atau gulo sederhana) nan diproduksi dek mikrob untuak mambantuak biofilm tamasuak eksopolisakarida (EPS) yaitu polisakarida nan dikaluaaan dari dalam sel.[7] EPS yang disintesis oleh sel mikrob berbeda-beda komposisi dan sifat kimiawi dan fisikanya.[8] Babarapo adolah makromolekul nan basipaik netral, tapi mayoritas bamuatan dek kabaradoan asam uronat (Asam D-glukuronat), Asam D-galakturonat, dan Asam D- manuroniat.[8] Ado biofilm nan basipaik kaku dek EPS-nya tadiri dari ikatan ß-1,4 atau ß-1,3 glikosida (ikatan monosakarida monomer panyusun polisakarida) takah EPS xanthan gum nan dibuek dek Xanthomonas campestris tapi ado juo nan basipaik fleksibel dek punyo ikatan a-1,2 atau a-1,6 glikosida nan banyak basobok pado dekstran[8] Babarapo contoh EPS salain xanthan gum adolah asam kolanat nan diproduksi dek Escherichia coli, alginat dek P. aeruginosa, dan galaktoglukan dek Vibrio cholerae.[9][10][11] Bahan-bahan panyusun biofilm nan lain contohnyo adolah protein, lipid, jo lektin.[7]
Rujuakan[suntiang | suntiang sumber]
- ↑ a b c d (Inggirih) Madigan MT, Martinko JM, Brock TD. 2006. Brock Biology of Microorganisms. 11th Ed. New Jersey: Pearson Prentice Hall. Hal: 617-619.
- ↑ (Inggirih) Prescott LM, Harley JP, Klein DA. 2002. Microbiology. Boston: McGraw-Hill. Hal:620-622
- ↑ a b c d (Inggirih) Lerner KL, Lerner BW. 2003. World of Microbiology and Immunology. Farmington Hills, MI: The Gale Group, Inc. Hal: 67-68.
- ↑ a b c d Campbell NA, Reece JB. 2003. Biologi Jilid 2. Ed. V. Terjemahan: Manalu W. Jakarta: Erlangga. Hal 92
- ↑ (Inggirih) Zhang XQ, Bishop PL, Kupferle MJ. 1998. Measurement of polysaccharides and proteins in biofilm extracellular polymers. Water Sci Technol 37, 345-348.
- ↑ (Inggirih) Christensen BE. 1989. The role of extracellular polysaccharides in biofilms. J Biotechnol 10, 181-202.
- ↑ a b (Inggirih) Sutherland IW. 2001. Biofilm exopolysaccharides: a strong and sticky framework. Microb 147:3-9
- ↑ a b c Sutherland, I. W. (1990). Biotechnology of Exopolysaccharides. Cambridge: Cambridge University Press.
- ↑ (Inggirih) Prigent-Combaret C, Vidal O, Dorel C, Lejeune P. 1999. Abiotic surface sensing and biofilm-dependent regulation of gene expression in Escherichia coli. J Bacteriol 181, 5993-6002.
- ↑ (Inggirih) Davies D G, Geesey G G. 1995. Regulation of the alginate biosynthesis gene algC in Pseudomonas aeruginosa during biofilm development in continuous culture. Appl Environ Microbiol 61, 860-867
- ↑ (Inggirih) Watnick P I, Kolter R. 1999. Steps in the development of a Vibrio cholerae El Tor biofilm]. Mol Microbiol 34, 586-595
jav_Latn min_Latn min_Latn min_Latn min_Latn min_Latn min_Latn min_Latn zho_Hant taq_Latn nno_Latn sun_Latn eng_Latn eng_Latn eng_Latn szl_Latn knc_Latn eng_Latn eng_Latn